Lara Aishah

Lara Aishah merupakan sebuah drama lipurlara yang diarahkan oleh,Riza Baharudin terbitan Global Station Sdn Bhd yang disiarkan bermula 29 Ogos 2016 di Astro Prima bagi mengisi Slot Tiara di Astro Prima. Drama ini adalah drama diadaptasi daripada telenovela Mexico, La Loba (Fierce Angel)

Sinopsis
Mengisahkan tentang dua wanita iaitu Aishah (Fasha Sandha) yang berjuang untuk menyelamatkan pasar tempatan dari dirobohkan oleh sebuah korporasi hanya untuk jatuh cinta dengan pewaris korporasi tersebut, dan kisah Zurin (Jasmin Hamid), seorang ibu yang dipenjarakan selama 27 tahun dan ingin mencari anak kandungnya yang telah diculik semasa kecil.

Zurin telah dituduh dan dipenjara di luar negara atas kesalahan yang tidak dilakukannya hasil konspirasi Cik Puan Marina (Dian P. Ramlee), bekas ibu mertuanya sendiri yang marahkan anaknya Dato’ Nazri (Dato’ Eizlan Yusof) kerana telah berkahwin dengan wanita daripada keluarga miskin. Setelah 27 tahun Zurin bakal dilepaskan, dia mendapat tahu bahawa anaknya sebenarnya masih hidup. Bermulalah hidup Zurin mencari anak kandungnya dan membalas dendam kepada keluarga Dato’ Nazri atas dosa mereka.

Aishah ialah seorang gadis yang baik dan dibesarkan oleh Muiz (Fadil Dani), di persekitaran yang serba kekurangan. Dia bekerja di pasar dan terkenal dengan sifat panas baran. Pada suatu hari berita tentang tanah pasar yang bakal diambil semula oleh pemilik telah membuatkan Aishah bertekak lidah dengan Dato’ Nazri, anak kepada pemilik tanah tersebut.

Pertembungan mereka juga menemukan Aishah dengan Iskandar (Nazim Othman), waris keluarga Dato’ Nazri yang menipu Aishah, menyatakan yang dia hanya merupakan seorang mekanik yang miskin lalu membawa kepada hubungan romantik Aishah dan Iskandar. Dalam masa yang sama, Cik Puan Marina ingin Iskandar berkahwin dengan Felisha (Sasqia Dahuri) dan sanggup melakukan apa sahaja untuk memusnahkan Aishah. Kehadiran Zack (Shah Jaszle) yang merupakan bekas kekasih Aishah juga merumitkan lagi keadaan.

Pelakon

Pelakon utama
 Fasha Sandha sebagai Aishah
 Nazim Othman sebagai Iskandar
 Jasmin Hamid sebagai Zurin Abdullah / Shila Amin
 Dato' Eizlan Yusof sebagai Dato' Nazri
 Dian P. Ramlee sebagai Cik Puan Marina

Pelakon sokongan
 Dayana Roza sebagai Wani
 Shahz Jaszle sebagai Zack
 Aedy Ashraf sebagai John
 Datin Seri Maria Farida sebagai Datin Dahlia
 Sasqia Dahuri sebagai Felisha
 Janet Khoo sebagai Sharon
 Ainul Aishah sebagai Aimi Farhana
 Afzan A. Rahman sebagai Azlan
 Adam Lee sebagai Daniel
 Jasmine Suraya sebagai Sandra
 Elya Miera sebagai Thalia
 Dato' Sri Shah Rezza sebagai Farouq
 Hakim Yazid sebagai Nash
 Watie Sadali sebagai Dalila
 Mia Nasir sebagai Anita
 Ku Faridah sebagai Wati
 Zamarul Hisham sebagai Hisyam
 Fathil Dani sebagai Muiz
 Liza Abdullah sebagai Cik Puteh
 Anne Abdullah sebagai Zaleha
 Mandy Chong sebagai Carmen
 Sharifah Shahora sebagai Masyitah
 Aida Aris sebagai Laura
 Norlia Ghani sebagai Jamilah
 Airis Yasmin sebagai Farah
 Riz Amin sebagai Riz
 Chew Kin Wah sebagai Chacal
 Zalfa Zin sebagai Lina
 Dr. Katalina sebagai Adila
 Shaharuddin Thamby sebagai Muzaffar
 Taib Zamannuri sebagai Remy
 Putri Adrianna sebagai Kasih

Rujukan

Drama Melayu
Rancangan Astro Prima